google/wiki40b huggingface dataset:
Kancellibygningen

Historie

Bygningen ble oppført av Frederik IV i 1721 for å huse sentraladministrasjonen, som ikke tok mer plass den gangen. Denne bygningen erstattet den foregående kansellibygningen som lå ved Holmens Kanal overfor Københavns slotts hovedport; etter utflyttingen i 1721 ble den gamle kansellibygningen revet.
Kancellibygningen er oppført i barokkstil og arkitekten var den kongelige byggmester, Johan Conrad Ernst. Anleggsarbeidet begynte i juni 1716 og bygningen var innflytningsklar etter en byggeperiode på 5 år, noe som var en forholdsvis kort byggeperiode.
Bygningen er i tre fløyer, hver med tre etasjer og kjeller. Byggegrunnen er irregulær i sin form ettersom de to sidefløyene ikke er like lange og hjørnet ved Christiansborgs slottsplass ikke er rettvinklet. Men da midtfløyen er hovedfasaden og symmetrisk oppbygget med en port i midten, merker man ikke den irregulære formen i særlig grad. 
Kancellibygningen ble bygget opp mot Proviantgården og Biblioteksbygningen som lå bakved og som var forbundet med Københavns slott via lønngang i første etasjes høyde.

Innredning

Bygningen skulle inneholde kanselliene (det danske og det tyske) sammen med Rentekammeret og Krigskollegiet, og den var hovedsakelig innredet med kontorer; i dag betraktes den da også som Danmarks eldste kontorbygning. Da første etasje hadde direkte adgang til slottet, var det naturlig nok her de sentrale kontorer og funksjoner ble plassert. Nærmest slottet ut mot slottsplassen plasserte man Gehejmekonseillets lokaler og premierministerens kontor.
Ned gjennom midtfløyen løper en gang, «Stengangen», hvor det ligger kontorer på hver side. Nærmest konseillets lokaler satt oversekrætæren i det tyske kanselli og det rom, som i dag betegnes som «Struenseeværelset», står fremdeles med opprinnelige tapeter.
I den motsatte enden av Stengangen kom man til Rentekammerets kollegiesal, som var det største rom i bygningen. Dette rommet viser også stadig tegn på datidens overdådige innredning, idet det har et rikt utsmykket stukkloft med et maleri av Hendrik Krock.
Maryam Yazdanfar

I riksdagen

Maryam Yazdanfar var erstatter i riksdagen i perioder fra 2004 til 2006, hvor hun erstattet blant andre Cinnika Beiming. Fra 2006 har hun vært representant som folkevalgt. Yazdanfar var leder i sivilkomiteen fra riksdagsvalget i 2010 og til mars 2011. Hun sitter nå i krigsdelegasjonen, og i finanskomiteen.
Kornel Saláta

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Slovakias EM-tropp til EM i Frankrike 2016.
Afrikamesterskapet i friidrett 2014

Bakgrunn

Dette var andre gang Afrikamesterskapet ble arrangert i Marokko, første gang var i 1984.
Ludovisi (Roma)

Ludovisi er en bydel ( rione ) i Roma. Ludovisi er området mellom Quirinalhøyden og den aurelianske mur.
Primera División 1990–1991

Primera División 1990-91 var den 60. sesongen i spansk fotball siden ligaen ble innført. Sesongen ble innledet 1. september 1990 og avsluttet 9. juni 1991. Emilio Butragueño fra FC Barcelona ble toppscorer med 19 ligamål. Barcelona vant sin 11. ligatittel denne sesongen.
Cato, en tragedie

Cato, en tragedie er et skuespill skrevet av Joseph Addison i 1712, og første gang fremført 14. april 1713. Det er basert på hendelsene i de siste dagene av Marcus Porcius Cato Uticensis (95-46 f.Kr., en stoiker, hvis egenskaper var retorikk og motstand mot Julius Cæsars tyranni som gjorde ham til et ikon for republikanisme, kraft og frihet. Addison's stykke handler blant annet om slike temaer som individuell frihet versus statlig tyranni, republikanisme versus monarkisme, logikk versus følelser, og Cato's personlige kamp for å beholde sin tro i møte med døden. Det har en prolog skrevet av Alexander Pope, og en epilog av Samuel Garth.
Stykket ble en suksess i hele England og koloniene i den Nye Verden, så vel som Irland. Det fortsatte å vokse i popularitet, spesielt i de Amerikanske koloniene i flere generasjoner. Det var faktisk nesten helt sikkert en litterær inspirasjon til den Amerikanske Revolusjonen og var godt kjent for mange Founding Fathers . Faktisk, George Washington fikk det fremført for Den kontinentale armé mens de lå i leir ved Valley Forge. Brevet som omtaler fremførelsen har tvilsom ekthet.

Handlingen

Skuespillet handler om Cato's styrker i Utica, i påvente av ankomsten av Cæsar like etter Caesar's seier i Thapsus (46 f.Kr.). Cato's edle sønner, Portius og Marcus er begge forelsket i Lucia, datter av Lucius, en senator, alliert med Cato. Juba, prins av Numidia, en annen som kjempet på Cato's side, elsker Cato' s datter Marcia. I mellomtiden konspirerer Sempronius, en annen senator, og Syhax, Numidians' general, er i hemmelighet mot Cato, i håp om å få den numidianske hæren til ikke å støtte ham.

Innflytelse

Selv om spillet har falt kraftig i popularitet og blir nå sjelden oppført eller lest, var det viden populært og ofte siterte i det 18. århundre, med Cato som et forbilde av de republikanske dyder og frihet. For eksempel, John Trenchard og Thomas Gordon var inspirert av stykket for å skrive en serie med essays på individuelle rettigheter, som bruke navnet «Cato.»
Addison ' s tragedie også inspirert av den portugisiske forfatteren Almeida Garrett (1799–1854) til å skrive Catão i 1821. Stykket hadde premiere 29. september samme år, feiret jubileet for den Liberale Revolusjonen, i Portugal i 1820, av en gruppe av portugisisk liberale intellektuelle. Det ble arrangert et par ganger i Portugal, de følgende årene, alltid av amatører. I 1828, hadde det sin britiske premiere, i Plymouth av en gruppe forviste offiserer og intellektuelle, anmeldt av britiske aviser. Catão hadde sin første oppføring i 1822. Det var fire andre oppføringer, er en av de i London, i 1828.
Wilkins Micawber, en karakter i romanen David Copperfield fra 1850 av Charles Dickens, siterer Cato fra : "Plato, du reasoneer bra, "
I M. T. Anderson's roman The Astonishing Life of Octavian siterer hovedpersonen også stykket , «En dag, en time, av moralske frihet, er verdt en hel evighet i ufrihet»
Skuespillet har også inspirert navnet på Cato Institute, en fremtredende libertariansk tenketank i Washington DC.
29. april

Navnedag

Torolf og Toralf
Elektronpar

Et elektronpar er to elektroner som går sammen i en elektronparbinding. De to elektronene er i samme molekylære orbitale, men har motsatt spinn. Elektronpar-konseptet ble beskrevet i 1916 av Gilbert N. Lewis.
Roing under Sentralamerikanske og karibiske leker 1982

Roing under Sentralamerikanske og karibiske leker 1982. Roing var en av flere sporter i de fjortende sentralamerikanske og karibiske leker som ble arrangert i Havanna på Cuba i perioden 7. til 18. august 1982. Det var første gangen som roing var med i de sentralamerikanske og karibiske leker. Det var åtte øvelser, kun for menn. Cuba ble beste nasjon med sju gullmedaljer foran Guatemala med en.
26P/Grigg–Skjellerup

26P/Grigg–Skjellerup er en periodisk komet med en omløpstid på 5.31 år. Kometen ble oppdaget i 1902 av John Grigg på New Zealand, og ble gjenoppdaget i 1922 av den australske astronomen John Francis Skjellerup. Kometkjernen er rundt 2.6 km i diameter. 26P/Grigg–Skjellerup ble i juli 1992 besøkt av romsonden Giotto. Den kom så nært som 200 km, men kunne ikke ta bilder fordi enkelte instrumenter ble ødelagt i dens møte med Halleys komet.
I 1972 ble det oppdaget at kometen produserer meteorsvermen pi puppidene, som har sitt høydepunkt rundt 23. april på den sørlige halvkule.
Acridocephala

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Afrika.
Liten krattmåler

Utseende

En middelsstor (vingespenn 21 – 27 mm), slank, brungrå måler. Den kan ligne på flere andre arter, men kan kjennes på at det er flere, vanligvis tydelige, mørke ringer i den bakerste delen av forvingenes brede tverrbånd. Forvingen er lyst brungrå, i midten med et bredt, brungrått (lysere enn hos mange andre arter) tverrbånd. Dette er hakkete i kantet og kantet med en dobbel, hvit stripe. I den bakerste delen av tverrbåndet er det 3 – 4 mørke ringer. I vingespissen er det en hvit skråstrek, langs vingens ytterkant noen hvite og mørkebrune (tofargede) flekker. Bakvingen er silkeaktig hvit, bakhjørnet mørkere. Larven er gulbrun, litt lysere på de bakerste leddene. Kroppen virker noe knudrete og har enkelte korte, utstående børster. På de midterste ryggleddene har den U-formede, mørke flekker med en mørkbrun flekk midt i U-en.

Levevis

Liten krattmåler lever på fuktige steder der vertsplantene vokser. Larvene lever på myrmaure (Galium palustre), kanskje også på sumpmaure (Galium uliginosum). De voksne målerne har to generasjoner hver sommer, i alle fall i Storbritannia, som flyr i mai – juni og august – september.

Utbredelse

Arten finnes i Europa, unntatt den sørvestligste delen, og videre østover gjennom Russland til Japan. I Norge er den funnet nord til det sørligste Nordland, men synes å mangle på Vestlandet.
Pasto

San Juan de Pasto er hovedstad i provinsen Nariño vest i Colombia og har om lag 400 000 innbyggere. Byen ligger i 2527 meters høyde i dalføret «Valle de Atriz» i Andesfjellene nær vulkanen Galeras.
Byen ble grunnlagt i 1536 av den spanske conquistadoren Lorenzo de Aldana. Byen fikk navnet «San Juan de Pasto» etter den indianske urbefolkningsgruppen «Los Pastos» som opprinnelig bodde i området.
Hvert år arrangeres det et stor karneval i byen som kalles «Carnaval de Blancos y Negros» der egne karnevalsflåter transporteres gjennom byen.
Larentiinae

Utseende

Små til middelsstore, slanke målere. Antennene er gjerne smalt fjærformede hos hannene, og tynne, trådformede hos hunnene. Vingene er ikke flikete, men har en jevn fin bakkant. Forvingene er som oftest kamuflasjefargede, mange arter i bleke gråbrune farger, men noen arter er hvite, grønne, rustrøde og brunorange på farge. Bakvingene er ofte gråhvite, gjerne med et noe mørkere felt langs bakkanten. Men hos noen arter er bakvingene også kamuflasjefargede, gjerne i et noe lignende mønster som framvingene. I denne gruppen har vanligvis begge kjønn velutviklede vinger, men unntak finnes, spesielt slekten Operophtera, der hunnene har sterkt reduserte vinger.
Larentiinae skiller seg fra de andre målerne ved at frambeinas føtter (tarsi), samt bakfotenes legger (tibia) er lengre. De har også noen hår eller tannformede utvekster på oversiden av transtilla. Larvene skiller seg ofte fra andre målerlarvene ved å ha redusert antall bukføtter.

Levevis

Målere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium,  en hvileperiode, der målerens indre og ytre organer endres.
De fleste Larentiinae flyr om natten, men det finnes også noen dagflygende arter, for eksempel sotmåleren (Odezia atrata). I denne gruppen lever de fleste larvene på urter, sjeldnere på busker og trær. Mange er oligofage, det vil si at larvene lever på bare én eller noen få plantearter.
Rasterdata

Rasterdata er digitale data i bildeform (punktraster), for eksempel digitale foto eller digitale (foto)kopier.
Planes of Fame Air Museum

Historie

Planes of Fame Air Museum ble grunnlagt av Edward T. Maloney den 12. januar 1957, i Claremont
California, for å bevare historisk viktige fly. På den tid ble det kalt Air Museum. En liten gruppe frivillige, inklusive den fremtidig president for muséet, Steve Hinton satte igang med å gjøre museets fly flydyktige.
I 1962, etter at muséets samling av fly og memorabilia vokste ut over sitt opprinnelige hjem, flyttet det til den nærliggende Ontario internasjonale lufthavn, Ontario i California.
I 1970 ble flyplassen sanert og Ontario Air Museum ble tvunget til å flytte igjen. De ikke-flyvedyktige fly ble en del av Movie World: Cars of the Stars and Planes of Fame Museum i Buena Park, California, i nærheten av Knott's Berry Farm, mens de flyvedyktige fly flyttet til Chino Airport, om lag 48 km unna. Denne flyplassen var tidligere hjemmet til Cal-Aero Academy, et Army Air Corps anlegg som trente mer enn 10 000 piloter før slutten av andre verdenskrig. 
Akademiet stengte i 1973, Plans of Fame ble overført, sammen med den statiske flyutstilling til Chino.
Etterhvert som flere og flere fly ble restaurert og samlingen vokste, ble en ny utstilling anlagt. Den ble åpnet i 1995 på Valle, Arizona, beliggende halvveis mellom Williams, Arizona, og syd for Grand Canyon. Det huser mer enn 40 av museets fly, mange er flyvedyktige.
Veksten fortsatte også i Chino, og i 2002 ble Enterprise Hangar åpnet. Den var designet for å ligne på dekket på et hangarskip fra verdenskrigen. Det inneholder en rekke gjenstander fra USS «Entreprise», donert av medlemmer av besetningen og fra flyskvadroner. Det huser også mange fly som er typisk for de som tjenestegjorde på «Entreprise» under krigen.
Chino Anlegget ble ytterligere utvidet i 2004-08, og to nye hangarer ble lagt til, nye kontorer, en gavebutikk, et bibliotek, og «Hands-on» Aviation utdanningssenter for ungdom. Visse områder for jets og andre fly fra Koreakrigen, Den kalde krigen og Vietnamkrigen ble lagt til. I oktober 2009 ble en dedikert ny hangar lagt til. Den huser en sjelden Lockheed Lockheed P-38 Lightning.

Månedlige flyvninger og årlige airshow

Muséet har et månedlig mini-air show rundt et bestemt tema,  For eksempel: første verdenskrig, luftfart, Eksperimentelle Fly, Koreakrigen, Fly  i Filmene og Naval Aviation. Hvert mini-air show starter med ett eller flere foredrag og seminarer holdt av mennesker som var involvert i de utvalgte fly (for eksempel kamppiloter), etterfulgt av en flydemonstrasjon av to eller tre fly knyttet til dagens tema.
Muséet flyr alle sine luftdyktige fly, så vel som mange andre warbirds under besøk til andre muséer eller bragt av private eiere under de årlige airshow. Dette arrangementet er den største samlingen av warbirds i det vestlige USA. Mange fly er sjeldne eller er bare et av sitt slag.
Brånan

Brånan er en ås vest på Nøtterøy i Færder kommune. Dens høyeste punkt er på 93,9 meter over havet.
Brånan befinner seg like øst for Holmen. I sør ligger sletta Rispa.
Den katolske liga (Frankrike)

Den franske katolske liga (fransk: La Ligue Catholique), tidvis referert av katolikker som «den hellige liga», ble dannet i 1576 av Henrik av Guise under de franske religionskrigene. 
Det katolske partiet ønsket en gang for alle å kue det protestantiske kjetteriet (kalvinister eller hugenotter) i katolske Frankrike under den protestantiske reformasjonen, foruten også å få erstattet Henrik III som konge av Frankrike. Henrik III argumenterte for at et sterkt og religiøst tolerant monarki ville forhindre Frankrike fra sammenbrudd. Blant de intolerante kreftene var pave Sixtus V, Filip II av Spania og jesuittene som alle støttet den katolske liga.
Wanning

Wanning (kinesisk: 万宁; pinyin: Wànníng) er et byfylke i provinsen Hainan i Folkerepublikken Kina.
Befolkningen var på 546 089 innbyggere i 1999.

Samferdsel

Kinas riksvei 223 løper gjennom området. Den begynner i Haikou og følger Hainans østkyst og ender sør i byen Sanya.
Ruststrupetanagar

Utbredelse

Den forekommer i Colombia og Ecuador.
Christiane Sehested

Ekteskap

Hun giftet seg med Hannibal Sehested 6. november 1642 i København, i et dobbeltbryllup hvor hennes tvillingesøster samtidig ektet Ebbe Ulfeldt. Sehested var samme år blitt utnevnt til stattholder i Norge, og paret tok derfor opphold på Akershus slott og festning. I 1651 ble han dog tvunget til å forlate stillingen, og Christiane måtte være med på å stadfeste mannens avståelse av de norske gods.

Ubemidlet tilværelse

I de følgende år oppholdt hun seg for det meste i Hamburg, når ikke hun besøkte moren på Boller i Jylland. Karel van Mander har malt ekteparet Sehested i en landlig jaktscene hvor de holder hverandre i hånden – intet kunne være lenger fra sannheten. I virkeligheten hadde de to et heller dårlig forhold - Sehested omtalte Kirstens Munk døtre som "det pakk!". Den mindre flatterende omtale har neppe kun vært myntet på Christianes søstre. 
Da Sehested reiste på sine sendebud til Spania, Nederlandene og Frankrike, etterlot han Christiane i Hamburg uten midler, så hun måtte klare seg som best hun kunne. Hun ble bitter og følte at ingen – heller ikke søsknene – holdt av henne. Hun fablet om at ta ut skilsmisse, men moren fikk snakket henne fra det. Hun hevnet seg dog på ektemannen, ved å selge både møbler og gods.

Tilbake i Danmark

I 1658 vendte hun tilbake til Danmark i anledning morens død, og sammen med mannen tok hun opphold i Carl Gustavs leir utenfor København. Hun tok seg veldig nær av den ydmykelse halvbroren Frederik III hadde utsatt henne og søsknene for; at de ikke lenger måtte titulere seg som grevinner av Slesvig og Holsten. I 1660 oppnådde dog ektemannen påny kongens gunst, og to år etter titulerer Christiane seg igjen som grevinne. Hun bruker sin energi på å holde sammen på arvegodsene Tybrind, Vejlegård og Lundegård etter moren. 
Da ektemannen døde den 13. september 1666 i Paris - en hendelse hun stort sett ser ut til å være uberørt av - bodde hun på Lundegård på Fyn. Her levde hun en ubemerket tilværelse, til hun døde på våren 1670 - kun 43 år gammel. 
I Det Kongelige Bibliotek finnes et håndskrevet bind med folkeviser som skal være samlet av Christiane.
Idrettslaget Ravn

Idrettslaget Ravn er et norsk idrettslag i Haram kommune som tilbyr fotball, volleyball, ski, trim og barneidrett.
Volleyballaget G16 fikk 3.-plassen i NM i 2006. Ravns A-lag i fotball befinner seg i 5. divisjon. Klubben har også et nyetablert juniorlag.
Ibor og Aio

Ibor og Aio var de første langobardiske konger – høyst sannsynlig mytologiske – som regjerte sammen under langobardenes utvandring fra deres opprinnelige hjem i Skandinavia til sørkysten av Østersjøen. De var brødre, sønner av sibyllen Gambara.
Eksistensen av et slikt diarki (dobbeltkongestyre) er et gjennomgående trekk i tidlige germanske stammer: Alle guttebarn hadde de samme arverettigheter uansett fødselsorden og hvem som var førstefødte, noe som førte til at de ofte ble regjert av regentpar, som her med to brødre, eller at kongedømmet ble oppdelt.
Ifølge langobardernes fortellinger fortalt av Paulus Diaconus i Historia gentis Langobardorum, ledet Ibor og Aio langobardene (som på dette tidspunkt kalte sig selv Winnili – muligvis det samme som vinniler) til Scoringa – et område i det nordlige Tyskland, kanskje ved Elbens munning, eller overfor øya Rügen. Langobardene støtte her sammen med sine nye naboer, vandalene, hvis konger Ambri og Assi krevde at de betalte skatt til dem. Langobarderne besluttet at de heller ville kjempe som fri menn enn å være slaver under andre, og beseiret vandalene i et avgjørende slag.
Ifølge langobardenes legender gjengitt i Origo gentis Langobardorum var det Odins kone Frigg (Frea) som sikret langobardernes seier.
Vandalhøvdingene Ambri og Assi hadde vendt seg til guden Wotan (Odin) og ba om seier i kampen mot vinnilene. Wotan svarte at «de jeg først ser ved soloppgang skal jeg gi seier.» Samtidig oppsøkte vinnilenes ledere Frea og ba om seier for sitt folk. Frea instruerte da vinnilene om at alle skulle komme til dem ved soloppgang, og at deres kvinner skulle binde sitt lange hår opp i ansiktet som skjegg. Hun sørget for å ordne det slik ved først å vende Odins seng mot øst, slik at det første han så da han våknet var langobardene og deres koner som hadde sine lange hår opp foran ansiktet. Odin utbrød da overrasket: «Hvem er disse langskjeggede personer?» («Qui sunt isti longibarbae»?), hvortil Frigg svarte at nå ettersom han hadde gitt dem et navn (langobard=langskjegg), skulle han også gi dem seieren.
Moschoneura

Utseende

En middelsstor (vingespenn 45-50 millimeter), spinkel sommerfugl. Arten ligner til forveksling noen arter av Ithomiini, blant andre i slekten Scada, men er ikke i slekt med disse. Vingene er avrundede, ulikt de fleste andre Dismorphiinae er bakvingene temelig små. På farge er det gulhvite med svarte tegninger i den ytre delen. Bakvingen har en brunoransje ytterrand på undersiden.

Utbredelse

Arten er nokså vidt utbredt i den nordlige halvdelen av Sør-Amerika.
Amager Ishockey

Amager Ishockey er en ishockeyklubb fra Kastrup, og ble stiftet 28. februar 1964. Hjemmebane er Kastrup Skøjtehal (også kalt "Hangaren"). Amager spiler i Dansk 1. divisjon har tidligere spilt i Superisligaen.
Kitbashing

Kitbashing (eng. «byggesett-knusing») er en vanlig brukt teknikk for å lage en ny skalamodell ut fra andre skaladmodeller, ofte i en annen skala. Teknikken brukes spesielt til framstilling av modeller til science fiction-filmer der modeller til spesialeffekter av romskip og futuristiske bygninger ofte framstilles på denne måten.

Utvikling av teknikken

Teknikken ble utviklet på 1960 og 70-tallet i forbindelse med filmer som 2001: En romodyssé og Star Wars. Modellbyggerne tok utgangspunkt i byggesett som de brøt opp. Enkeltdeler fra forskjellige sett ble limt mer eller mindre umodifisert til overflaten av modellene som skulle detaljeres. Ved å blande elementer fra forskjellige byggesett i forskjellig skala framstilles en tilsynelatede ny konstruksjon som er svært detaljert.
Vanlige utgangspunkt for kitbashing er byggeset av kamply, stridsvogner og andre militære kjøretøyer, særlig fra andre verdenskrig. Disse settene har stor detaljrikdom og blir ikke så enkelt kjent igjen som delene av sett fra sivile kjøretøy. Ved å kjøpe mangelfulle eller utgåtte byggeset på salg kan store mengder detaljer skaffes på en rask og billig måte, i stedet for å detaljprosjektere og bygge alle detaljene fra råmaterialer.
Kitbashing kan også gjøres digitalt, der elemanter fra digitale modeller kan kombineres på forskjellige måter og eventuelt skrives ut med en 3D-skriver for å lage et fysisk objekt.

Fordelene med kitbashing

Fordelen med denne teknikken er flere. Fysiske spesialeffekter på film er i noen grad avhengige av å lure tilskuerne. En høyt detaljert overflate hjelper til å trekke tilskuernes blikk mot modellen, slik at svakheter ved teknikken ikke blir så framtredende. Modellbyggerne sparer tid og penger i store produksjoner i forhold til å bygge alle detaljer fra bunnen av. Selv om tilskuerne ikke drar kjensel på enkeltelementene, vil detaljene fra faktisk eksisterende objekter gjøre det enklere for tilskuerne å kjenne seg igjen og gjøre at modeller lettere oppfattes som realistiske. For romskipene i de tre første Star Wars-filmene ble det særlig brukt deler fra stridsvognbyggesett.
Apostropha

Utseende

En middelsstor, slank, mørkt rødbrunlig trebukk med forkortede dekkvinger. Antennene er noe lengre enn kroppen. Pronotum er litt tønneformet, uten pigger på sidene. Dekkvingene er forkortede, dekker bare rundt to tredjedeler av bakkroppen og flygevingene, sprikende i spissen. Beina er nokså lange og tynne, lårene klubbeformede.

Utbredelse

Arten er utbredt i det sørøstlige Brasil.
Koloni (biologi)

Innen biologien er en koloni (fra latin colonia) flere individuelle organismer av samme art som lever tett sammen, vanligvis til felles nytte, som bedre forsvar eller muligheten til å angripe større bytte. Noen insekter (f.eks. maur og bier) lever utelukkende i kolonier. Noen fugler hekker i fuglekolonier. Begrpet benyttes også for å beskrive marine dyr der hvert enkelt dyr er sammenvokst med naboene, slik som hos koraller, mosdyr, entoprocter og noen sekkedyr. Slike organismer er ofte modulære organismer som vokser mer som planter enn som vanlieg dyr. Et eksempel på en slik koloni er et portugisisk krigsskip, der hele organismen består av et forgreinet nettverk av småmenetpolypper.